LaPAA padomes 6.(3) sēdes darba kārtība.
22.12.2025. plkst. 20.00 platformā “Zoom”

Piedalās padomes locekļi K.Znotiņš, G.Andžāns, A.Jaunzeme, J.Kronis, K.Kārkliņš, I.Pukinska, R. Vazdika, valdes loceklis J.Johansons.
Nepiedalās: J.Herbsta, D.Šiliņa, M.Bērziņa, K.Veinšteina.

1. Informācijas:
a) par līdzdalību padomes sēdē un neierašanās iemesliem;
b) par samaksu “Spēlmaņu nakts” nominantiem;
c) par LaPAA grāmatveža maiņu un rezultātiem;
d) par vienošanos ar zvērinātu revidenti 2025. gadam;
e) par piedāvātajām izmaiņām Autortiesību likumā;
f) par Latvijas aktieru līdzdalību starptautiskajā futbola turnīrā Tartu 07.09.2025.;
g) par Čehova teātra padomes locekļa vēlēšanām;
h) par LaPAA valdes locekļa kandidātiem;
i) par līguma slēgšanu ar LSM.
2. 2025. gada LaPAA budžeta izpilde 11 mēnešos un 2026. gada budžeta projekts.
3. Par prēmijām LaPAA darbiniekiem.
4. Par padomes locekļu atlīdzību par padomes sēdēm.
5. Par Aijena Trušena pieņemšanu LaPAA biedros.
6. Par 2026. gada LaPAA biedru sapulces 09.03.2025. sasaukšanu, vietu un laiku.
7. Par biedru sapulces tēmām un darba kārtību. 
8. Licences līgums ar LSM.
9. Iepriekšējās padomes sēdes protokola apstiprināšana.


1. Informācijas:
a)  nepiedalās Jana Herbsta (nav interneta sakaru Sāremā), Daiga Šiliņa (aizņemta darbā), Marija Bērziņa (nevar pieslēgties), Kristīne Veinšteina (nezināms iemesls);
b)  “Spēlmaņu nakts” nominantiem – LaPAA biedriem izmaksāti 1200 eiro, saglabājas nākamajām izmaksām 800 eiro;
c) no 01.10.2025. LaPAA grāmatvedis ir Aigars Burģelis, atklājis, ka  pārmaksa nodokļos sastāda virs 5000 eiro, situācija vēl jāprecizē;
d) ir vienošanās par LaPAA revīziju par 2025. gadu ar zvērinātu revidenti Niāru Vīndedzi, kas revidē arī AKKA/LAA. LaPAA padome nolemj: atbalstīt revidentes kandidatūru;
e) LR KM ierosinājusi izmaiņas Autortiesību likumā, lai par autoriem arī teātra izrādēm noteikt režisorus, gaismu māksliniekus u.c. Valdes loceklis iepazīstina ar LaPAA piedāvāto argumentāciju;
f) pateicoties padomes atbalstam LaPAA piedalījās Igaunijas Aktieru savienības organizētajā starptautiskajā aktieru futbola turnīrā Tartu 07.09.2025. LaPAA sedza formas un vimpeļu izgatavošanu, LTDS sedza autobusa īres izmaksas;
g) sakarā ar to, ka Jana Herbsta noslēgusi līgumu ar citu teātri, jāievēl jauns padomes loceklis no Čehova teātra. Padome lūdz šo lietu kārtot Janai Herbstai.

2. Sakarā ar to, ka LaPAA valdes loceklis vēlas pamest amatu, jāmeklē kandidāts valdes locekļa amatam. Kaspars Kārkliņš izvirza savu kandidatūru, padome atbalsta:
par: 7; pret: 0; atturas: 0.
3. 19.12.2026. ir izsūtīts jauns Licences līguma projekts Latvijas Sabiedriskajam medijam, ņemot vērā padomes ieteikumus, lai LSM turpmāk arī LTV raidījumos maksā par sava veidotā satura atkārtoto raidīšanu. Gaidām atbildi no LSM vadības.
4. Valdes loceklis piedāvā izskatīt 2025. gada LaPAA budžeta izpildi 11 mēnešos un 2026. gada budžeta projektu. Budžeta izpildes kopējie rādītāji nepārsniedz prognozi, kaut bija vairāki izdevumi, kas nebija plānoti: datora un programmu iegāde menedžerei, dalība starptautiskajā futbola turnīrā Tartu u.c. Algu fonds 2026. gadam nav palielināts, par to jālemj pēc jaunā valdes locekļa stāšanās amatā. Padome nolemj: apstiprināt pagaidu izdevuma prognozi 2026. gadam, par izmaiņām lemt pēc biedru sapulces:
par: 7; pret: 0; atturas: 0.
5. Padome nolemj: izmaksāt prēmiju LaPAA valdes loceklim mēnešalgas apmērā, ja tas iekļaujas apstiprinātā budžeta rādītājos, atbalstīt prēmijas piešķiršanu menedžerei un grāmatvedim par 2025. gada rezultātiem:
par: 7; pret: 0; atturas: 0.
6. Valdes loceklis atgādina, ka biedru sapulce par katru apmeklēto LaPAA padomes sēdi nolēma padomes locekļiem izmaksāt atlīdzību 60 eiro. Piedāvā to izmaksāt līdz gada beigām. Padome atbalsta.
par: 7; pret: 0; atturas: 0.
7. Aijens Trušens iesniedzis iesniegumu, lai viņu pieņemtu par LaPAA biedru. Daļa padomes locekļu atbalsta jebkura uzņemšanu biedros, daļa skeptiski vērtē profesionālo izglītību, kas ir vien daži aktieru meistarības kursi Lielbritānijā. Diskusijā noskaidrojas, ka kandidātam nav tiešas saistības ar Latvijas profesionālo teātri vai kino, vairāk viņš saistīts ar piedalīšanos šovos un muzicēšanu. Padome lemj par uzņemšanu:
 par: 5; pret: 2; atturas: 0.
Padome nolemj: valdes loceklim jāuzraksta vēstule kandidātam ar vēlējumu – rast iespēju veikt būtiskāku ieguldījumu Latvijas kino vai teātra mākslā un iesniegt pieteikumu atkārtoti. 
8. Valdes loceklis ierosina sasaukt 2026. gada LaPAA biedru sapulci 09.03.2026. E. Smiļģa Teātra muzeja telpās ar iespēju sapulcei pieslēgties attālināti. Padome nolemj: sasaukt 2026.gada biedru sapulci 16.03.2026. E. Smiļģa Teātra muzeja telpās (ar iespēju pieslēgties attālināti), jo padomes priekšsēdētājs un vēl daži padomes locekļi 09.03. nevar to apmeklēt. Padome aicina: sakarā ar to, ka 16.03. sapulce nebūs lemttiesīga, ja netiks savākts kvorums, pielikt visas padomes locekļu pūles, lai savāktu pietiekamu pilnvaru skaitu sapulces leģitīmai norisei.
9. Diskusijā LaPAA biedru sapulcē izvirzīt jautājumu par nākamajiem tarifu grozījumiem. Balsojumu par jaunā valdes locekļa apstiprināšanu uzticēt LaPAA padomes sēdei pēc biedru sapulces. Noteikti jāizvirza jauni padomes locekļi no Čehova un Liepājas teātra. 
10. Licences līgumu ar LSM ir piedāvāts noslēgt tikai uz gadu. Lai izvirzītu jaunus tarifus un piedāvājumus jaunajam līgumam, tos jānoformulē līdz maijam, lai līdz 01.07.2026. varētu iesniegt piedāvājumu LSM. 
11. Iepriekšējās padomes sēdes protokola apstiprināšana:
par: 7; pret: 0; atturas: 0.

